Хостыхъоты Зинæ

Хостыхъоты Ахмæты чызг Зинæ (1937—1995) у зындгонд ирон поэтессæ.

 Цардафыст 
Хостыхъоты Зинæ райгуырди Хъæдгæроны. Каст фæци иæ райгуырæн хъæуы астæуккаг скъола æмæ Мæскуыйы А. М. Горькийы номыл Литературон институт. Уый фæстæ куыста газет «Рæстдзинад»-ы редакцийы, Хуссар Ирыстоны фысджыты журнал «Фидиуæджы», Цæгат Ирыстоны телевизион студийы, журнал «Мах дуджы» редакцийы.

Поэтессæйы фыццаг æмдзæвгæтæ мыхуыры фæзындысты 1954 азы. Рацыдис ын иу дæс чиныджы. Сæ зынгæдæртæ: «Сæууон æртæх» (Цхинвал, 1967), «Æрвгъуыз сагъæстæ» (Цхинвал, 1971), «Уарзондзинады монолог» (Орджоникидзе, 1975), «Æмæ цагъта дзæнгæрджытæ уалдзæг» (Орджоникидзе, 1981), «Сæуæхсиды зæлтæ» (Орджоникидзе, 1988), «Æрвнæрыны размæ» (Дзæуджыхъæу, 1994). Йæ амæлæты фæстæ ма рухс федта ноджы йæ иу поэтикон чиныг «Табуйаг» (Дзæуджыхъæу, 1998).Ирыстоны поэзи // Чиныг сарæзта æмæ цыбыр биографион зонæнтæ ныффыста Хъодзаты Æхсар. Дзæуджыхъæу, Издательство «Веста», 2012

 Литературæ 
 Дзуццаты Хадзы-Мурат. Поэтессæйы æрвхуыз дуне. // «Мах дуг», 3/2001, ф. 119.

 Фиппаинæгтæ 

Категори:Ирон поэттæ
Зинæ
Категори:Хъæдгæроны чи райгуырдис, уыдон